એક વખત એવું બન્યું કે અમારી પ્રોડક્શન ટીમ સાયન્સ ફિલ્મ ‘કોસ્મોસ’નું નિર્માણ કરી રહી હતી. ડ્રોન દ્વારા શૂટિંગ ચાલી રહ્યું હતું. ડ્રોનને શક્ય એટલું ઉપર લઈ જઈને શૂટિંગ થયું. સ્ક્રીન પર અમારી ટીમના સભ્યો શૂટિંગ જોતા હતા ત્યારે એક સભ્યના મગજમાં સવાલ ઊભો થયો અને કહ્યું કે, ટોપ વ્યૂથી જ્યારે જમીન પર વૃક્ષો જોઈએ તો તે બધાંનો આકાર ગોળાકાર જ કેમ દેખાય છે? વિજ્ઞાન લેખક અને સાયન્સ ટીમના ડિરેક્ટર તરીકે મારા પાસે આ પ્રશ્નનો જવાબ હશે એવી અપેક્ષા હતી, પરંતુ તે વખતે મારા માટે એ સવાલ આઉટ ઓફ સિલેબસ હતો. વૃક્ષ ઉપર કંઈક અલગ રીતે વિચારવાનો ખ્યાલ આ સવાલ દ્વારા આવ્યો. આજે એ લેખ તરીકે પ્રસ્તુત છે.